443 



modo hactenus. Henricus Princeps Auraicus cum toto exer- 

 citu Rhoenum transiit. Non procul abest cum suis copiis 

 Comes Henricus Bergensis. Praeterierunt praeclarae occasiones, 

 et annus in hyemem inclinat, ut magni aliquid ex neutra 

 parte expectandum esse videatur. Dunckerkenses in Oceano 

 grassantur, interceptas näves piscatorias 18 igni absuraserunt, 

 praecipitatis in mare hominibus, qui in illis reperti. Eius- 

 modi extremis casibus Hispani seditionem popularem se con- 

 citaturos in Belgio sperant. Ex India Orientali 3 Näves 

 pretiosa merce repletae advenerunt. 



Gallia conspirationibus et domestico tumultu agitatur. 

 Originem a Jesuitis esse prudentiores sciunt, sed illi me- 

 hercule magno ingenio feriunt: cum Reges occidunt se in- 

 nocentes esse clamant. Deus tollat tandem e genere hu- 

 mano hane Orbis Christiani pestem. Classis Britannica 30 

 maiorum navium iam exiisse scribitur. Ei se jungent 10 Ba- 

 tavicae. Si Peruanum argentum intercipere possent operae 

 pretium facturae essent: sed metuo ne eadem fortuna usura 

 sit, qua illa anno praeterito cum damno et pudore domum 

 rediit, Nuper significavi captum fuisse Viennae quendam, 

 quem a S:a R:a M:te ad Bethlenium Principem mandata 

 habuisse scripserunt, sed is minister est Bethlenii, Henricus 

 Freuling, qui Mansfeldium sequi, inde ad herura suum redire 

 voluit, nescio an forte etiam S:m R:m M:tem viderit. Nam 

 ab hac multa arcana eum habuisse credere non possum. 



Fuit mecum ante biduum Isaacus Massa, qui literas 

 ex Moscovia 19 Aug. scriptas mihi ostendit, in quibus hoc 

 erat, conflagrasse miserrimo incendio totum Palatium Magni 

 Ducis cum archivo et omni Thesauro regio, grassante etiam 

 et depascente igni in subterraneis locis praetiosissima quae- 

 que deposita. Fatale est hoc elementum illi civitati et 

 genti. Ipse quidem Isaacus profitetur se in negocio sibi 



